kardosdrur/scandi-wiki huggingface dataset:
Bjørn Poulsen (billedhugger)

Bjørn Poulsen (født 11. april 1959) er en dansk kunstner. Hans skulpturer benytter sig ofte af utraditionelle materialer som plasticlegetøj, traktorslanger og knuste møbler, men han har også lavet en lang række værker i gips, keramik, bronze og sten. Fælles for dem er formerne, der går igen på tværs af materialer, ikke mindst kødelige former, der minder om knogler, brusk og muskelmasse.

Bjørn Poulsen debuterede i 2020 som romanforfatter med bogen Opkald Fra Mælkevejen (forlaget Lindhardt og Ringhof), for hvilken han blev nomineret til Bogforums Debutantpris. Romanen er en selvbiografisk skildring af en opvækst i en på papiret privilegeret, men omsorgssvigtende familie, hvor moren er psykisk syg og faren fraværende. Bogen skildrer også et traumatiserende ophold på kostskolen Herlufsholm, hvor hovedpersonen ender i bunden af hierarkiet og bliver mobbet.

Kilder

Litteratur 
 Longing for a Space Travel – Bjørn Poulsens udvalgte skulpturer 1994-2008 (2008).

Eksterne henvisninger 
 Bjørn Poulsens hjemmeside
 

Billedhuggere fra Danmark
Personer i Kraks Blå Bog
Romanforfattere fra Danmark
Alfred Hermann Fried

Alfred Hermann Fried (født 11. november 1864 i Wien, død 4. maj 1921 samme sted) var en østrigsk pacifist og forfatter.

Han arbejdede fra 1883 i Berlin som boghandler. Senere begyndte han at publicere sit arbejde, og udgav fra 1892 sammen med Bertha von Suttner tidsskriftet Die Waffen nieder! (Ned med våbnene!). I tidsskriftet Die Friedenswarte, udgivet fra 1899, forklarede han sine pacifistiske idéer. Han var en af grundlæggerne af Deutsche Friedensgesellschaft og arbejdede for en international organisation for at sikre freden. I 1911 fik han Nobels fredspris sammen med hollænderen Tobias Michael Carel Asser. Under 1. verdenskrig boede han i Schweiz, og han døde i 1921 i fødebyen Wien.

Udvalgte værker 
 Handbuch der Friedensbewegung (1905)
 Die Grundlagen des revolutionären Pacifismus (1908)
 Das internationale Leben der Gegenwart (1908)
 Kurze Aufklärungen über Wesen und Ziel des Pacifismus (1914)
 Der Weltprotest gegen den Versailler Frieden (1919)

Eksterne henvisninger 

 Alfred Fried på nobelprize.org

Faglitterære forfattere fra Østrig
Modtagere af Nobels fredspris
Nobelprismodtagere fra Østrig
Østrigere i 1800-tallet
Østrigere i 1900-tallet
Tobias Asser

Tobias Michael Carel Asser (født 28. april 1838, død 29. juli 1913) var en hollandsk jurist.

Han blev tildelt Nobels fredspris i 1911.

Eksterne henvisninger 

 Tobias Michael Carel Asser på Nobelprize.org 
 

Modtagere af Nobels fredspris
Jurister fra Nederlandene
Personer fra Amsterdam
Nobelprismodtagere fra Holland
Æresdoktorer ved University of Cambridge
Taastrup netavis

Taastrup Netavis er en internetbaseret lokalavis primært for Høje-Taastrup Kommune. Netavisen blev etableret i 2003 på initiativ af tre politiske partier: Socialistisk Folkeparti, Radikale Venstre og Det Konservative Folkeparti.

Netavisen drives af ulønnet arbejdskraft. Skribenter skriver artikler direkte i avisen. Redaktør siden starten: Mikael Hertig

Ekstern henvisning 
Taastrup Netavis 

Aviser fra Sjælland
Netavis
Frederik Wilhelm Dannemand

Frederik Wilhelm lensgreve Dannemand (født 20. juni 1813 i København, død 12. marts 1888 på Aastrup) var uægte søn af Frederik VI og kongens officielle elskerinde Fru Dannemand. Han var officer.

Han blev døbt i Fødselsstiftelsen. 25. juni 1826 blev han kadet, 1830 sekondløjtnant à la suite i Gardehusarregimentet, 1831 i nr. som sekondløjtnant, 1835 premierløjtnant, 1838 stillet à la suite og karakteriseret ritmester, 1840 karakteriseret major og sluttede karrieren 1863 som karakteriseret oberstløjtnant.

Han blev adlet 4. februar 1830, og som titulær lensgreve (3. oktober 1839) købte han senere Aastrup Hovedgård på Sjælland, hvilket fra kongens side var en betingelse for adelstitlen. Han oprettede i 1840 Det grevelige Dannemandske Forlods, og i 1857 oprettede han den Dannemandske Stiftelse, som i dag ejer Aastrup Hovedgård. Selv om han var gift 3 gange, døde han barnløs i 1888.

Dannemand blev kammerherre 22. november 1848, 17. august 1875 Ridder af Dannebrog, 9. marts 1876 Kommandør af 2. grad og 21. december 1878 af 1. grad.

Han var også Kommandør med stjerne af Sankt Olavs Orden og Kommandør af 1. klasse af Sværdordenen.

Ægteskaber 
 28. april 1840 med Francisca von Scholten (6. juni 1821 i København – 9. februar 1844 i København)
 13. juni 1845 i København med Christiane Louise komtesse Schulin (5. december 1815 på Frederiksdal – 11. juli 1884 i Vichy), datter af lensgreve Sigismund Ludvig Schulin
 18. oktober 1884 med Regine Vilhelmine Margrethe Laursen (15. september 1840 – 5. september 1886 på Øresundshøj)

Kilder 
 Danmarks Adels Aarbog 1957.
 Danmarks kongelige familier i 1000 år

Eksterne henvisninger 
 

Lensgrever fra Danmark
Danske kongers uægte børn
Godsejere fra Danmark
Danskere i 1800-tallet
Fondsstiftere fra Danmark
Kavaleriofficerer fra Danmark
Kommandører af 1. grad af Dannebrog
Kommandører med stjerne af Sankt Olavs Orden
Personer fra København
Kammerherrer fra Danmark
Frederik Wilhelm
Kommandører af 1. klasse af Sværdordenen
Austrofascisme

Austrofascisme er et begreb som ofte bruges for at beskrive det autoritære styre i Østrig mellem 1934 og indlemmelsen i Nazi-Tyskland i 1938. Det austrofascistiske regime var baseret på det nyetablerede statsbærende parti Vaterländische Front ("Fædrelandsfronten") og højremilitsen Heimwehr ("Hjemmeværnet"). Lederne var Engelbert Dollfuss, og efter at han var blevet dræbt, Kurt Schuschnigg. De kom fra det Christlichsoziale Partei, som hurtigt blev integreret i den nye austrofascistiske bevægelse.

Austrofascismen var dels baseret på Mussolinis italienske fascisme, dels på konservativ politisk katolicisme (gejstlig fascisme). Grundlaget var Christlichsoziale Parteis Korneuburgprogram fra 1930, som ville afskaffe den demokratiske grundlov og det parlamentariske demokrati og erstatte det med en autoritær stænderstat.

I marts 1933 begyndte Dollfuss gennemførelsen af dette program mod Sozialdemokratische Arbeiterpartei (SDAP), hvilket førte til den kortvarige østrigske borgerkrig i februar 1934. Efter at opstanden var slået ned og demokratiet helt afskaffet, fik landet en ny grundlov efter austrofascistiske princip, som gjaldt til Anschluss i 1938. 

Der er nu rejst kritik af begrebet austrofascisme: Regimet omtalte imidlertid sig selv under denne betegnelse. Regimet satte politiske modstandere i koncentrationslejre, benævnt Anhaltelager.

Österreichische Volkspartei (ÖVP), det største borgerlige parti i landet, er den demokratiske efterfølger af Christlichsoziale Partei, som etablerede diktaturet. Portrættet af Dollfuss – manden som afskaffede parlamentarismen – hænger fortsat på ÖVP-kontoret i parlamentet.

Austrofascismen kan ses som et forsøg fra den reaktionære politiske katolicisme på at vende tilbage til tiden før ideerne fra den franske revolution, før demokratiet.

Kildeangivelser 

Østrigs historie
Fascisme
Andagtsbog

En andagtsbog er en bog og indeholder som navnet angiver andagter. Der findes mange forskellige andagtsbøger. Andagtsbøger har en lang historie; i 1674 udgav Thomas Kingo første del af sin andagtsbog "Åndeligt sjungekor". De nyere andagtsbøger har som oftest en andagt pr. dag i året.

Ekstern henvisning
 Dagens andagt

Litteratur
Trosliv
Muskegon

Muskegon er en amerikansk by og administrativt centrum i det amerikanske county Muskegon County, i staten Michigan. Byen har et indbyggertal på  indbyggere.

Referencer

Ekstern henvisning
Muskegons hjemmeside (engelsk)

Byer i Michigan
Robert Henriques

Robert Martin Henriques (født 14. december 1858 i København, død 29. december 1914 på Frederiksberg) var en dansk cellist, musikanmelder og komponist. Han var langt ude i familie med violinisten og komponisten Fini Henriques.

I barndomshjemmet kom flere af tidens fremtrædende musikpersoner, bl.a. Edvard Grieg og Anton Rubinstein. Robert Henriques uddannedes som cellist af Fritz Bendix og Franz Neruda og senere i Tyskland af Friedrich Grützmacher og David Popper og i musikteori af Edmund Kretschmer. Efter hjemkomsten optrådte han som solist og tog aktivt del i Københavns musikliv bl.a. som medstifter af foreningerne G-Dur og Symphonia og i nogle år som dirigent for Akademisk orkester. I 1887 fik han Det anckerske Legat. 

Efter han forgæves kort før 1890 havde søgt en plads som cellist i Det Kongelige Kapel ophørte hans komponistvirksomhed, og i stedet blev han en indflydelsesrig skribent i hovedstadens musikliv. Han var musikanmelder ved flere aviser og holdt en ret skarp, men velunderbygget tone i sine artikler.

Musik 
 op. 2 Akvareller (orkestersuite – Gnomentanz)
 op. 5 Tre charakterstykker (cello og klaver)
 op. 8 Tre Melodier i Moll til Texter af John Paulsens
 op. 9 Lose Blätter (klaver)
 op. 10 Tarantelle (cello og orkester/klaver)
 op. 11 Miniatures (kaver)
 op. 12 Sange
 op. 15 Pastels (klaver)
 op. 16 Suite for obo og orkester
 op. 18 I Ny og Næ (sange)
 op. 21 Illustration
 op. 22 Tre melodier (sange af Ludvig Holstein)
 op. 23 Dæmpede Melodier (cello?)
 Olaf Trygvason (orkester)
 Pierrette (klaver)
 Grænsefolk (skuespil 1897)
 Sang for Kvindelig Fremskridtsforening
 Viser om dyrehaven
 Sange om Danmark

Kilder m.m 
 Dansk biografisk Leksikon 1979
 Artiklen Fordybelse og udsyn i 1890ernes danske musik

Eksterne henvisninger 
 Robert Henriques på Dansk Forfatterleksikon
 

Danskere i 1800-tallet
Dirigenter fra Danmark
Komponister fra Danmark
Cellister fra Danmark
Danskere i 1900-tallet
Robert
Musikkritikere fra Danmark
Redaktører fra Danmark
Personer i Kraks Blå Bog (afdøde)
Jøder fra Danmark
Chattanooga

Chattanooga er en amerikansk by og administrativt centrum i det amerikanske county Hamilton County, i staten Tennessee. I 2006 havde byen et indbyggertal på .

Eksterne henvisninger 

 Chattanoogas hjemmeside 

Byer i Tennessee
Dagpragtstjerne

 
Dag-Pragtstjerne (Silene dioica) er en 20-50 cm høj urt, der vokser i fugtige, næringsrige skove.

Beskrivelse 
Dag-Pragtstjerne er en flerårig urt med en forgrenet, opret vækst. Stænglerne er stive og dunhårede (klæbrige kirtelhår). Bladene sidder modsat, og de er ægformede med tydelig spids og hel rand. Begge sider er dunhårede, og oversiden er græsgrøn, mens undersiden er lysegrøn. Blomstringen sker i maj-juni. Blomsterne sidder i endestillede, mangeblomstrede stande. De enkelte blomster er 5-tallige med opslidsede, lyserøde kronblade og et krukkeformet bæger. Frugterne er kapsler med mange små frø.

Rodnettet består af jordstængler, som danner korte udløbere, og som bærer de trævlede rødder.

Højde x bredde og årlig tilvækst: 0,50 x 0,25 m (50 x 25 cm/år).

Voksested 

Dag-Pragtstjerne hører hjemme i Nordafrika og Europa. Den er desuden naturaliseret mange andre steder, bl.a. i Nordamerika. Arten foretrækker næringsrig, fugtig bund og gerne let skygge.

I Danmark er den temmelig almindelig i den østlige del, hvor den vokser i fugtige, næringsrige skove og krat. På Bornholm findes den på strandklipper.

På et beskyttet moseområde ved Genner Strand med mange væld, og både stående og rindende vand vokser den sammen med bl.a. Angelik, Ask, Alm. Bingelurt, Bøg, Firblad, Alm. Gedeblad, Guldnælde, Hassel, Alm. Hvidtjørn, Alm. Røn, Hvid Anemone, Lyse-Siv, Manna-Sødgræs, Mose-Bunke, Rød-El, Skovmærke, Stor Fladstjerne og Stor Konval.

Galleri

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Flerårige urter
Skovbundsplanter
Røde blomster
Jacques Rivette

Jacques Rivette (1. marts 1928 - 29. januar 2016) var en fransk filminstruktør.

Han var blandt skaberne af den franske Nouvelle Vague. Som de fire andre mest kendte nybølgeinstruktører – Claude Chabrol, François Truffaut, Jean-Luc Godard og Eric Rohmer – startede han sin karriere som filmkritiker ved det indflydelsesrige filmmagasin Cahiers du Cinema, hvilket han i 1963 blev redaktør for. Rivette udgjorde sammen med Jean-Luc Godard den mest eksperimenterende del af Nouvelle Vague. Han benyttede sig i flere film af improvisation fra skuespillernes side, og i hans mest radikale eksperiment, Out 1, der med sine næsten 13 timers varighed er kendt for at være en af de længste film, der nogensinde er lavet, lod han i høj grad skuespillerne finde på deres egne replikker. 

I forhold til Chabrol, Truffaut, Godard og Rohmer har Jacques Rivette overhovedet ikke haft den samme kommercielle succes, og selv i filmkredse har han ikke opnået særlig stor anerkendelse. Her er La Belle Noiseuse dog en undtagelse; trods dens 4 timers varighed høstede den bl.a. Den Gyldne Palme, der er hovedprisen ved den højt agtede filmfestival i Cannes.

Udvalgte film 
 Paris nous appartient (1960)
 Suzanne Simonin, la Religieuse de Denis Diderot (1965) (Bag klostrets mure)
 L'Amour fou (1968)
 Out 1 (1971 (1991); 773 minutter)
 Céline et Julie vont en bateau (1974) (Céline og Julie ta'r sig en tur)
 La Belle Noiseuse (1991) (Den skønne strigle)
 Secret défense (1998)
 Va savoir? (2001)

Eksterne henvisninger 

 

Filminstruktører fra Frankrig
MediaWatch.dk

MediaWatch.dk (MediaWatch A/S) er en dansk webportal, der bringer nyheder fra medieverdenen. 

MediaWatch følger udviklingen og forbruget omkring de danske medier, med blandt andet analyse af internetforbrug, avisers læsertal og annonceforbrug, lytter- og seertal m.v. MediaWatch bringer desuden kommentarer, debat-, og navnestof fra mediebranchen.

Selskabet ejes af JP/Politikens Hus. De blev eneejere i 2012 efter købet af den aktieandel på 40 procent, som A-pressen siden 2007 havde ejet. MediaWatch har en række søster-sider, som beskæftiger sig med hver deres niche: ShippingWatch, FinansWatch, MedWatch og EnergiWatch. Disse er også ejet af JP/Politikens Hus, men ligesom MediaWatch drives de redaktionelt uafhængigt af koncernens øvrige medier.

MediaWatchs chefredaktør, 2010, er Anders Heering

Se også

Søstermedier
FinansWatch − dansk netportal med aktuelle nyheder fra den finansielle sektor
MedWatch − dansk netportal, der bringer nyheder fra medicinal- og medicoindustrien
ShippingWatch − dansk netportal med aktuelle nyheder fra shippingindustrien (udkommer også på engelsk på www.shippingwatch.com)
EnergiWatch – dansk netportal med aktuelle nyheder fra energi- og cleantechbranchen (udkommer også på engelsk på www.energywatch.eu)
FødevareWatch – dansk netportal med aktuelle nyheder for fødevarebranchen
EjendomsWatch - dansk netportal med nyheder fra ejendomsbranchen
ITWatch - dansk netportal med nyheder fra it-branchen

Referencer

Ekstern henvisning 
 MEDIAWATCHs hjemmeside

Netaviser fra Danmark
JP/Politikens Hus
Internetportaler fra Danmark
Det sagde hun også i går

"Det sagde hun også i går" er et populært lummer humoristisk dansk udtryk.
Udtrykket anvendes oftes i samtaler. 
Det har været så udbredt at det nærmer sig en kliché.

Eksempler
Eksempel 1: X siger om eksempelvis en banan: "Nej, hvor er den lille og deform.", hvortil Y svarer: "Det sagde hun også i går". I eksemplet antyder Y at X dagen forinden havde været sammen med en kvinde, der om X's penis mente, at den var lille og deform. 

Eksempel 2: X siger eksempelvis under en vandkamp: "Ej, du må ikke sprøjte mig i ansigtet", hvortil Y svarer "Det sagde hun også i går!". I eksemplet antyder Y at Y dagen før har haft seksuelt samkvem med en kvinde som under "akten" har fremført førnævnte sætninger

Sætninger bliver opfattet forskelligt i forskellige kredse og nogle steder er eksempel 1 typisk gældende og i andre kredse er det typisk eksempel 2 som er gældende.

Oprindelse
Udtrykkets oprindelse går tilbage til Tom McEwan som sagde det mange gange i den danske film fra 1980: "Kaptajn Klyde og hans venner vender tilbage" (https://www.youtube.com/watch?v=b2N_njZBsg0), men det har blandt andet været brugt i The Julekalender, The Office og som et tilbagevendende segment i radiosketch-serien Gramsespektrum.

I USA bruges sætningen "That's what she said!" (Oversat: Det var det hun sagde) i samme type situationer hvor sætningen her bliver brugt. I England siges der i lignende situationer "Said the actress to the bishop", eller "...as the actress said to the bishop" (Oversat: Sagde skuespillerinden til biskoppen).
Det engelske udtryk menes at stamme fra 1700-tallet, og DRs Spørgehjørnet mener at det danske udtryk har oprindelse fra det engelske.

På dansk høres også varianten "som nonnen sagde til sømanden", for eksempel "Den ligger godt i hånden, som nonnen sagde til sømanden".

Henvisning 

Ord og vendinger
Humor
Claude Lelouch

Claude Lelouch (født 30. oktober 1937) er en fransk filminstruktør.

Manden og kvinden vandt både en Oscar og den Gyldne Palme.

Han har syv børn; de heder Sarah, Salomé, Sachkah, Seb, Simon, Shaya, og Stella.

Udvalgte film 
 Un homme et une femme (Manden og kvinden, 1966)
 Les Uns et les autres (1981)
 Les Misérables (1995)
 Hasards ou coïncidences (1998)
 And Now…Ladies and Gentelmen (2001)

Eksterne henvisninger 

 

Filminstruktører fra Frankrig
Alfonso Cuarón

Alfonso Cuarón Orozco  (født 28. november 1961) er en oscarbelønnet, mexicansk filminstruktør, manuskriptforfatter og filmproducer. Blandt sine mest kendte film er Gravity, Harry Potter og Fangen fra Azkaban, Children of Men og Roma.

Biografi

Tidlige karriere 
Alfonso Cuarón studerede filosofi på National Autonomous University of Mexico og filmoptagelse på Centro Universitario de Estudios Cinematográficos. Der mødte han instruktøren Carlos Marcovich og kinematografen Emmanuel Lubezki, og de lavede deres første kortfilm, Vengeance is mine (Hævnen er min, direkte oversat på dansk). Der blev vrede over at kortfilmen var lavet på engelsk, hvilket resulterede i at han blev smidt ud af filmskolen. Han begyndte at arbejde på TV i Mexico, først som tekniker, og senere hen som instruktør. Cuaróns arbejde som instruktør gav ham en kontrakt som hjælpeinstruktør for en del Latinamerika film, inklusiv Gaby: A True Story og Romero. I 1991 fik han sin første store opgave som filminstruktør.

Filmografi

Spillefilm

Kortfilm

Priser

Eksterne henvisninger 

 

Filminstruktører fra Mexico
Manuskriptforfattere fra Mexico
Filmproducere fra Mexico
Golden Globe for bedste instruktør
Oscar for bedste instruktør
Oscar for bedste klipning

Mexikanere i 1900-tallet
Mexikanere i 2000-tallet
Lewis Milestone

Lewis Milestone (født 30. september 1895, død 25. september 1980) var en amerikansk filminstruktør.

Udvalgte film 
 Two Arabian Knights (1927; produceret af Howard Hughes)
 Intet nyt fra Vestfronten (1930)
 The Front Page (1931)
 The General Died at Dawn (1936)
 Of Mice and Men (1940; efter en John Steinbeck-roman)
 Ocean's Eleven (1960)
 Mytteriet på Bounty (1962)

Eksterne henvisninger 

 

Filminstruktører fra USA
Hollywood Walk of Fame
Personer fra Chişinău
Remember the Time

"Remember the Time" er en hit-single fra 1992 af Michael Jackson fra hans Dangerous-album. Nummeret var et stort hit adskillige steder, især i Europa.

Musikvideo 
Musikvideoen til "Remember the Time" er kendt for at være en af verdens dyreste musikvideoer nogensinde. Videoen foregår i et egyptisk scenarie, med Jackson og egyptiske dansere der optræder for Farao spillet af Eddie Murphy og Faraos dronning spillet af Iman.

Sange af Michael Jackson
Smooth Criminal

"Smooth Criminal" er en hit-single fra 1987 af Michael Jackson fra hans Bad-album. Trods det at nummeret ikke var en stor succes, da det blev udgivet, er det senere blevet et af Jacksons største hits.

Baggrund 
Smooth Criminal omhandler Jacksons bekymring for en kvinde ved navn Annie, der har været udsat for et overfald fra en farlig lejemorder.

Musikvideo 
Musikvideoen til "Smooth Criminal" markerede første gang, at Michael Jackson brugte sin kendetegnsmanøvre, 'The Lean', hvor Jackson og hans dansere fra en stående position læner sig forover, og tilbage til normal ståstand igen. Musikvideoen foregår på en natklub hvor Jackson, udklædt som gangster, danser sig lynhurtigt gennem klubben.

Andre udgaver 
 "Smooth Criminal" blev i 2001 genindspillet af Alien Ant Farm og brugt i American Pie 2-filmen.

Sange af Michael Jackson
Casting Crowns

Casting Crowns er et kristen band, hvis spillestil er soft rock. Bandet har vundet en Grammy award og 28 Dove Awards. Bandet blev skabt i 2003 af præsten Mark Hall, som i dag er forsanger i bandet. Han var dengang præst i en baptistkirke i Florida.

I 2003 udkom albummet Casting Crowns. Dette album gjorde bandet til et af de hurtigst sælgende kristne debut bands nogensinde. 

Casting Crowns har haft en enorm succes i USA, men de har også spillet her i Danmark. I sommeren 2007 spillede de i Århus

Diskografi 
 Casting Crowns (2003) 
 Live from Atlanta (dobbelt disc med live CD og live DVD) (2004)
 Lifesong (2005)
 Lifesong Live (dobbelt disc med CD og DVD) (2006)
 The Altar and the Door (august 28, 2007)
 Peace on earth (jul, 2008)
 Until The Whole World Hears (2009)
 Come To The Well (2011)
 Thive (2014)

Medlemmer 
 Mark Hall – Forsanger
 Juan DeVevo – akustisk guitar, elektrisk guitar, kor
 Melodee DeVevo – violin, kor
 Hector Cervantes – elektrisk guitar, kor
 Chris Huffman – bas, guitar
 Megan Garrett – keyboard, harmonika, kor
 Andy Williams – trommer

External links 
 Casting Crowns officielle hjemmeside
 Casting Crowns på MySpace 

Kristne musikgrupper
Musikgrupper fra USA
Sülzetal

Sülzetal er en kommune i Landkreis Börde i den tyske delstat Sachsen-Anhalt.

Geografie 
Sülzetal ligger centralt i det frugtbare område Magdeburger Börde og støder op til delsatshovedstaden Magdeburg. Det hovedsagelige lave, bølgende, skovløse landskab når kun op omkring 100 moh. og højeste punkt er Heßberg på 103 m. I bydelen Sülldorf forener forskellige kilder sig til den lille flod Sülze, der efter få kilometer løber ud i Elben.

Nabokommuner 
Følgende kommuner støder til Sülzetal (med uret, startende i nord): Magdeburg, Welsleben, Biere, Borne, Unseburg, Wolmirsleben, Egeln, Etgersleben, Bottmersdorf und Wanzleben.

Bydele og landsbyer 
 Altenweddingen
 Bahrendorf
 Dodendorf
 Langenweddingen
 Osterweddingen
 Schwaneberg
 Stemmern
 Sülldorf

I Altenweddingen udvandt man i 1768 de første brunkul i Preußen.
Eduard Bernstein

Eduard Bernstein (født 6. januar 1850 i Berlin, død 18. december 1932 samme sted) var en tysk socialistisk teoretiker af jødisk afstamning. Han var den første og er måske den mest kendte af de store revisionister i den socialistiske bevægelse. Bernstein regnes som en af den socialdemokratiske bevægelses grundlæggere og var aktiv i det tyske socialdemokratiske parti (SPD) både i eksil og i hjemlandet. Han var i mange år medlem af den tyske Rigsdag.

I bogen Socialismens forudsætninger og socialdemokratiets opgaver, som blev udgivet i 1899, reviderede han nogen af Karl Marx' teorier, som Bernstein mente havde vist sig at være fejlagtige i lys af udviklingen efter at de blev udformet. Bernstein mente blandt andet at socialismen kan indføres på fredelig vis og i en gradvis proces i lande med nogenlunde demokratisk styresæt. Reformismen udløste en stor debat i den internationale socialistiske bevægelse på denne tid, som var organiseret i Anden Internationale. Særligt Karl Kautsky, Rosa Luxemburg og Vladimir Lenin gik til hård angreb på Bernstein. Selv om Berstein "tabte" debatten, er varianter af "revisionismen" blevet grundlaget for den faktiske politik til de allerfleste socialistiske partier i verden.

Men i lighed med Marx har Bernstein heller ikke vist sig at være ufejlbarlig, så nogen af hans revisioner er siden blevet revideret. Det gælder blandt andet Bernsteins teori om at kapitalismen var blevet så organiseret at den er krisefri. Blandt andet den store verdenskrise fra 1929 og senere modbeviste det.

Bernstein døde i 1932.

Se også 
 Revisionisme

Eksterne henvisninger 
 Eduard Bernstein Reference Archive 

Politikere fra Det Tyske Kejserrige
Politikere fra Weimarrepublikken
Politikere fra SPD
Socialister fra Tyskland
Personer fra Berlin
Jøder fra Tyskland
Tyskere i 1800-tallet
Tyskere i 1900-tallet